ইসকন মন্দির, বেঙ্গালুরু

শ্রী রাধা কৃষ্ণ-চন্দ্র মন্দির ( কন্নড়: ಶ್ರೀ ರಾಧಾ ಕೃಷ್ಣ ಮಂದಿರ ) বিশ্বের বৃহত্তম কৃষ্ণ-হিন্দু মন্দিরগুলির মধ্যে একটি। মন্দিরটি ভারতের কর্ণাটক রাজ্যের বেঙ্গালুরুতে অবস্থিত। এটি হিন্দু দেবতা রাধা কৃষ্ণকে উৎসর্গিত এবং ছান্দোগ্য উপনিষদে উল্লিখিত 'একেশ্বরবাদ' প্রচার করে। ১৯৯৭ সালের মে মাসে বেঙ্গালুরু ইসকন মন্দির ভারতের নবম রাষ্ট্রপতি শঙ্কর দয়াল শর্মা উদ্বোধন করেছিলেন। সমিতিটি ১৯৭৮ সালে কর্ণাটক সোসাইটিস রেজিস্ট্রেশন অ্যাক্ট, ১৯৬০ এর অধীনে নিবন্ধিত হয়েছিল। সমিতির উদ্দেশ্যসমূহ শ্রীল প্রভুপাদের দ্বারা বর্ণিত ইসকনের সাতটি উদ্দেশ্য থেকে উদ্ভূত। মন্দিরে একটি সোনার প্রলেপ দেওয়া ধ্বজা- স্তম্ভ রয়েছে যা ১৭ মি (৫৬ ফুট) উঁচু এবং একটি সোনার প্রলেপ দেওয়া কলশ শিখর ৮.৫ মি (২৮ ফুট) উঁচু। দর্শনের সময় সমস্ত দর্শনার্থীদের বিনামূল্যে শ্রী কৃষ্ণ প্রসাদম্ বিতরণ করা হয়। ইসকন বেঙ্গালুরুতে ছয়টি মন্দির রয়েছে: প্রধান দেবতা রাধা - কৃষ্ণ কৃষ্ণ বলরাম নিতাই গৌরাঙ্গ ( চৈতন্য মহাপ্রভু ও নিত্যানন্দ ) শ্রীনিবাস গোবিন্দ ( বেঙ্কটেশ্বর ) প্রহ্লাদ নরসিংহ শ্রীল প্রভুপাদ মন্দিরে দিন শুরু হয় ৪:৩০টায় মঙ্গল-আরতি নামক অনুষ্ঠানের মাধ্যমে, তারপরে তুলসী দেবীর পূজা, শ্রী নরসিংহ আরতি এবং শ্রী শ্রীনিবাস গোবিন্দের উদ্দেশ্যে সুপ্রভাত সেবা সম্পাদিত হয়। পরে শৃঙ্গার দর্শন আরতি, জপ ধ্যান অধিবেশন হয়। ১৯:০০ টায় আরতি শুরু হয়, যেখানে ভক্তরা কীর্তন গায়। মূল মন্দিরে তিনজন পুরোহিত দ্বারা আরতি করা হয়। এই আরতির সময়ে কীর্তন করা হয় যেখানে ভক্তদের " হরে কৃষ্ণ হরে রাম " এর তালে নৃত্য করতে দেখা যায়। বেঙ্গালুরুর ইসকন বৈকুণ্ঠ পাহাড় হল ভগবান বেঙ্কটেশ্বরের আবাস পরিদর্শনের গন্তব্য। এই পাথরের মন্দিরটি দ্রাবিড় স্থাপত্যশৈলীতে ঐতিহ্যগত শিল্প শাস্ত্র (শাস্ত্রে উল্লেখিত নকশা) অনুসারে নির্মিত। গর্ভগৃহের সাতটি দরজা সহ নকশা এবং নান্দনিকতা তিরুমালার শ্রী বেঙ্কটেশ্বর স্বামী মন্দির থেকে অনুপ্রাণিত। ভগবান শ্রীনিবাস বিগ্রহ প্রায় একই উচ্চতার, এবং বিগ্রহের নাম রাখা হয়েছে শ্রী রাজাধিরাজ গোবিন্দ যার অর্থ তিনি 'সকল রাজার রাজা'। শ্রীল প্রভুপাদের ১২৫ তম জন্মবার্ষিকীতে তিরুমালার মতো একটি মহান মন্দির নির্মাণের আকাঙ্ক্ষা অনুসরণ করে এই প্রকল্পটি ইসকন ব্যাঙ্গালোরের ভক্তদের দ্বারা পরিকল্পিত এবং বাস্তবায়িত হয়েছিল৷ ইসকন মন্দিরের শ্রী রাজাধিরাজ গোবিন্দ মন্দির শ্রী রাজাধিরাজ গোবিন্দ মন্দির শ্রী সুদর্শন নরসিংহ, শ্রী মহালক্ষ্মী, শ্রী লক্ষ্মী নরসিংহ, ভক্ত হনুমান এবং শ্রী গরুড় মন্দির দ্বারা বেষ্টিত। শ্রীল প্রভুপাদের জন্য একটি পৃথক মন্দির তৈরি করা হয়েছে, যেখানে তাঁর অচল শিলা মূর্তি, একটি কালো পাথরের দেবতা, স্থাপন করা হয়েছে।বৈকুণ্ঠ পাহাড়ের গল্প এবং ভগবান শ্রীনিবাস গোবিন্দের সাথে এর সংযোগ মন্দিরটি যে পাহাড়ে বিরাজমান তা শ্রী মাণ্ডব্য মুনির ঐশ্বরিক কাহিনীর সাথে সম্পর্কিত যিনি এই পাহাড়ের একটি গুহায় অত্যন্ত কঠোর তপস্যা করেছিলেন। ভগবান শ্রীনিবাস গোবিন্দ সন্তুষ্ট হয়ে শ্রী মাণ্ডব্য মুনিকে একটি বর ও আশীর্বাদ দিতে চেয়েছিলেন, ভগবান তাঁকে প্রতিশ্রুতি দিয়েছিলেন যে তিরুমালায় রাজকুমারী পদ্মাবতী দেবীকে বিবাহ করার পর তিনি যেখানে তপস্যা করেছিলেন সেই পাহাড়ে এসে বিহারর লীলার অনুষ্ঠান করবেন। এইভাবে এই পবিত্র স্থানটি 'বসন্তপুর' নামে পরিচিতি লাভ করে। বসন্তপুর নামটি সেই স্থানকে নির্দেশ করে যেখানে ভগবান গোবিন্দ বসন্ত বিহারের জন্য এসেছিলেন। ঐশ্বরিক উদ্বোধনী অনুষ্ঠান ভারতের প্রাক্তন রাষ্ট্রপতি শ্রী রাম নাথ কোবিন্দ ১৪ জুন, ২০২২-এ একটি জমকালো অনুষ্ঠানে মন্দিরটি উদ্বোধন করেছিলেন। তিনি ইসকনের প্রতিষ্ঠাতা-আচার্য ভক্তিবেদান্ত স্বামী প্রভুপাদের ১২৫ তম জন্মবার্ষিকী উপলক্ষে লোকর্পণের একটি জমকালো অনুষ্ঠানে ইসকন শ্রী রাজাধিরাজ গোবিন্দ মন্দির ও সাংস্কৃতিক কমপ্লেক্স উৎসর্গ করেন। উদ্বোধনী অনুষ্ঠানে সভাপতিত্ব করেন কর্ণাটকের রাজ্যপাল শ্রী থাওয়ার চাঁদ গেহলট, এছাড়াও উপস্থিত ছিলেন কর্ণাটকের মুখ্যমন্ত্রী শ্রী বাসবরাজ বোমাই, বিধানসভার সদস্য শ্রী এম কৃষ্ণাপ্পা, ইসকন রাজাজিনগর ব্যাঙ্গালোরের সভাপতি মধু পন্ডিত দাস। ইসকন ব্যাঙ্গালোর এমন উৎসব উদযাপন করে যা ভগবান বিষ্ণুর অবতার বা বৈদিক সংস্কৃতির সাথে সম্পর্কিত। মন্দিরের মধ্যে অনুষ্ঠিত প্রধান উৎসবগুলি হল: রাম নবমী ব্রহ্মোৎসব নৃসিংহ জয়ন্তী পানিহাটি চিড়া-দধি উৎসব রথযাত্রা বলরাম জয়ন্তী ঝুলন উৎসব শ্রীকৃষ্ণ জন্মাষ্টমী ব্যাস পূজা শ্রী রাধাষ্টমী দীপোৎসব গোবর্ধন পূজা বৈকুণ্ঠ একাদশী নিত্যানন্দ ত্রয়োদশী গৌর পূর্ণিমা ইসকন বেঙ্গালুরু অভাবীদের বিনামূল্যে খাবার সরবরাহ করে। অক্ষয় পাত্র ফাউন্ডেশন হল মন্দিরের সদস্যদের দ্বারা শুরু করা একটি উদ্যোগ যা ভারতজুড়ে শিশুদের খাওয়ানো এবং শিক্ষা প্রদানের জন্য মার্কিন যুক্তরাষ্ট্রের প্রাক্তন রাষ্ট্রপতি বারাক ওবামার প্রশংসা পেয়েছে৷ অক্ষয় পাত্র ফাউন্ডেশন মূলত ভারত জুড়ে সরকারি এবং সরকারি সাহায্যপ্রাপ্ত বিদ্যালয়ে শিশুদের জন্য মিড-ডে মিল কর্মসূচি বাস্তবায়নে জড়িত। এটি পরিচালনার ক্ষেত্রে একটি পাবলিক-প্রাইভেট পার্টনারশিপ মডেল অনুসরণ করে এবং তাই কেন্দ্রীয় ও রাজ্য সরকারের সাথে অংশীদারিত্বে কাজ করছে। এটি ২০০০ সালে প্রতিষ্ঠিত হয়েছিল যা বিশ্বের বৃহত্তম এনজিও দ্বারা পরিচালিত মিড-ডে মিল প্রোগ্রাম পরিচালনা করে। বর্তমানে অক্ষয় পাত্র ভারতের ১১টি রাজ্য জুড়ে ২৭টি স্থানে কাজ করছে। এটি প্রতিদিন ১৩,৫০০ এরও বেশি সরকারি এবং সরকারি সাহায্যপ্রাপ্ত বিদ্যালয়ের ১৬ লক্ষ শিশুকে খাওয়ায়৷ উইকিমিডিয়া কমন্সে ইসকন মন্দির, বেঙ্গালুরু সংক্রান্ত মিডিয়া রয়েছে। ইসকন বেঙ্গালুরুর রাত্রিকালীন দৃশ্য মন্দিরের প্রধান প্রবেশপথ মন্দির চত্বরের নিকটস্থ জলাশয় ইসকন বৈকুণ্ঠ পর্বত, কনকপুর রোড ISKCON Temple Bangalore website, Temple Information ISKCON Temple Bangalore website, Temple History Encyclopedia of Hinduism।  "Temple Schedule"। ISKCON Bangalore। ১২ জানুয়ারি ২০১৬। সংগ্রহের তারিখ সেপ্টেম্বর ৯, ২০১৮।  Iskcon Live Darshan of Sevas and Temple utsav.gov.in. Kumar Singh, Yogesh (২০০৭)। Sociological Foundation of Education। APH Publishing Corporation। পৃষ্ঠা 320। আইএসবিএন 978-81-313-0193-7।  Obama Lauds Akshaya Patra from Times of India, 17-12-2008. উইকিমিডিয়া কমন্সে ইসকন মন্দির, বেঙ্গালুরু সংক্রান্ত মিডিয়া রয়েছে।